ВЪПРОСИ И ОТГОВОРИ ПО ПРОЦЕДУРА 
№ BG161PO003-2.1.12 „ПОКРИВАНЕ НА МЕЖДУНАРОДНО ПРИЗНАТИ СТАНДАРТИ И ВЪВЕЖДАНЕ НА СИСТЕМИ ЗА УПРАВЛЕНИЕ В ПРЕДПРИЯТИЯТА"
ОТГОВОР НА ВЪПРОС С № 42, ПОЛУЧЕН НА 20.07.2011 г. 
И ПУБЛИКУВАН НА 23.08.2011 г.
ВЪПРОС № 42)

Производители сме на почистващи и миещи препарати. Как може да се възползваме от тази финансова помощ. Какви документи ще трябват.

Поздрави: Марин Алексиев
ОТГОВОР №42
Допустими по настоящата процедура са проекти, включващи следните елементи/допустими дейности:

а) Консултантски услуги – предоставяне на професионални съвети и консултации за предварителен анализ, подготовка, изграждане и внедряване на стандартизирани системи за управление; предоставяне на професионални съвети и консултации за предварителен анализ и/или разработване и внедряване на софтуерни системи за управление на: 1) ресурсите в предприятията (ERP системи); 2) работата с клиенти (CRM системи); 3) производствените ресурси (MOM системи); 4) друг вид системи за управление на предприятията; и/или консултантски услуги, пряко свързани с постигане на съответствие на продукти с европейски/международни стандарти; и/или консултантски услуги, свързани с въвеждане на добри производствени практики; 

б) Инвестиционна подкрепа – за стимулиране на инвестициите в ново оборудване и нови технологии, които допринасят за постигане на съответствие с изискванията на стандартизираната/е система/и за управление и/или за постигане на съответствие на продукти с изискванията на европейски/международни стандарти, и/или за въвеждане и/или постигане на съответствие с изискванията на добри производствени практики, както и за насърчаване на инвестициите в софтуерни системи за управление на: 1) ресурсите на предприятията (ERP системи); 2) работата с клиенти (CRM системи); 3) производствените ресурси (MOM системи); 4) друг вид системи за управление на предприятията.  

в) Услуги за сертифициране на системи за управление от акредитирани лица по сертификация на системи за управление и/или за удостоверяване на съответствието на продукти с европейски/международни стандарти и/или за удостоверяване въвеждането на добри производствени практики.
Кандидатите, които могат да участват по процедурата, проектите/дейностите, за които се предоставя безвъзмездна финансова помощ и видовете разходи, които са допустими при определяне на размера на безвъзмездната финансова помощ, са описании подробно в Насоките за кандидатстване по процедурата. 
Допълнително, в т. 3.1.1. „Списък на документите за кандидатстване” от Насоките за кандидатстване са посочени документите (основни документи и придружителни документи), които трябва да се представят от кандидатите при подаване на проектно предложение на процедурата.
